Sexfelletiltalt kvinne: - Jeg visste ikke om volden
- Jeg skulle chatte med menn. Jeg skulle prøve å få dem til å kle av seg i en leilighet, sier hun i retten. Hun forteller hvordan de tiltalte mennene i saken forklarte henne hvordan hun skulle gå frem for å lokke menn på falske sexdater.Den 21 år gamle kvinnen forklarer hvordan hun først ble en del av sexranslaget og hvordan hun gikk frem da hun lokket en lærer i 50-årene i sexfellen. - Jeg og venninnen min var hos en kamerat i Oslo. Vi var der noen timer. Han hadde noen kompiser på besøk, som var litt ekle. Vi måtte finne et annet sted, forteller 21-åringen. Hun forklarer at de endte opp i leiligheten til den hovedtiltalte 19-åringen som hadde tilgang på en leilighet på Majorstuen. - Han spurte oss om vi var interessert i å tjene penger, og forklarte oss sin plan om at vi skulle få menn til å kjøpe sex, sier kvinnen.Jentene skulle chatte med menn på nettet og på den måten lokke dem med seg. - Vi skulle si vi var 18 på chatten, men 14-15 da vi kom til leiligheten, sier hun videre. - Vi skulle få mennene til å kle av seg foran kamera i leilighten, slik at vi hadde noe å true dem med etterpå. På denne måten skulle vi få penger, forteller kvinnen.Etter kort tid skulle hun trekke seg tilbake og gå på badet. Der skulle hun sende en tekstmelding til de to tiltalte som da kom inn i leilighten og overtok neste del av ransplanen. - Fortalte de noe om hvordan de ville gå frem? - De sa de ville true med å publisere en video. Jeg fikk ikke vite så mye mer.21-åringen sier at hun chattet med læreren om sex. - Hvorfor skulle dere møtes, spør hennes forsvarer Lars Leversen. - Han ville treffe meg. Etterpå i leiligheten ville han ha sex med meg. Han spurte om jeg var nervøs og om jeg hadde gjort det før, sier den tiltalte kvinnen. - Han begynte å ta av seg og begynte å ta på meg. Han spurte om jeg kunne kle av meg, og jeg sa nei, sier hun. Jeg forvant ut på badet, og senere forsvant jeg helt ut av leiligheten, og jeg så ikke noe mer til ham, sier 21-åringen om læreren.Hun sier at hun ikke fikk med seg at læreren hadde blitt utsatt for den brutale behandlingen med slag og trusler om maltraktering. - Jeg fikk bare vite om videotrusler. Aldri noe mer enn det, sier 21-åringen. - Skjønte du ikke at det var vold i bildet? - Jeg hadde en anelse om det, men jeg visste det ikke. Jeg skjønte nok at det ville bli vold dersom mennene ikke ville betale, men jeg visste ikke noe om dette, sier 21-åringen.- Hva tenker du om kravene om erstatning og oppreisning? - Nei, jeg synes det er urettferdig siden jeg ikke har vært med på det hele, men jeg blir med hvis jeg må ta det selvfølgelig, sier 21-åringen når forsvaren hennes spør henne ut. 21-åringen sier hun hadde en avtale om at hun skulle få en del av potten og utbyttet fra de mennene som ble truet. - Jeg stolte på at jeg skulle få et utbytte, sier hun. - Hvor mye fikk dere for å være med på dette, spør Lars Leversen - Vi fikk rundt 5000 kroner hver og weed (narkotika). Vi fikk også vite at vi skulle få låne leiligheten på Majorstua og at vi skulle få påspandert noen middager, sier 21-åringen.
Den 21 år gamle kvinnen som lokket en lærer i 50-årene i en sexfelle, sier hun ikke visste at han ble utsatt for brutal vold.